۴۳م لېږد

۴۳م لېږد (Expedition 43) نړیوال تشیال تمځای ته ۴۳م سفر وو چې پر ۱۱/مارچ/۲۰۱۵ پیل؛ او ۱۱/جون/۲۰۱۵ پای ته ورسېد. له تمځای څخه یې درې ستورمزلي له ۱۹۹-ورځني ماموریت ترسره کولو وروسته بېرته ځمکې ته را ورسول. په دې موده کې، د ستورمزلو دې څېړنډلې گڼشمېر تشیالچکرونه (spacewalks) او د تخنیکپوهنې، ژوندپوهنې، وگړ-ژوندپوهنې، او نورو پوهنیزو ډگرونو اړوند په سلونو ازموینې ترسره کړې؛ چې پر ژونکو د ټیټ‌راښکون (microgravity) اغېز، د ځمکې کتنې، پنځپوهنې (فزیکپوهنې)، او مالیکولونو په اړه څېړنې یې د زیات ارزښت وړ دي.

د ناسا ټېري ورټس (Terry Virts)، د روسکوزموس آنتون شکاپلېروف (Anton Shkaplerov)، او د اروپايي تشیال ادارې سمنتا کریستوفوریتي (Samantha Cristoforetti) پر ۱۱/جون/۲۰۱۵ د قزاقستان په ږیزقازغان (Dzhezkazgan) نومي سویل-ختیزې سیمې کې د قزاقستان پر ۷:۴۴م ناسته وکړه.

د ۴۳م لېږد یو نړی اړخ دا وو چې په تشیال کې د اوږدې مودې لپاره پر اوسېدا او وگړیزې روغتیا باندې د څېړنو په موخه د مارچ په میاشت کې د روسکوزموس میخایل کورنینکو (Mikhail Kornienko) او د ناسا سکاټ کېلي (Scott Kelly) نړیوال تشیال تمځای ته د یوه کال لپاره ولېږل شول.

څېړنډله
 دندې  لومړۍ برخه 
مارچ ۲۰۱۵ دوهمه برخه
مارچ ۲۰۱۵  -  جون ۲۰۱۵  قومندان
  ټېري ورټس، ناسا
دوهمه الوتنه  د الوتنې چلوونکی ۱
(flight engineer 1)
  انتون شکاپلېروف، روسکوزموس
دوهمه الوتنه
  د الوتنې چلوونکی ۲
(flight engineer 2)
  سمنتا کریستوفوریتي، اروپايي تشیال اداره
لومړۍ الوتنه
  د الوتنې چلوونکی ۳
(flight engineer 3)
   گېناډي پډلکا، روسکوزموس
پنځمه الوتنه د الوتنې چلوونکی ۴
(flight engineer 4)
   میخایل کورنینکو، روسکوزموس
دوهمه الوتنه د الوتنې چلوونکی ۵
(flight engineer 5)
   سکاټ کېلي، ناسا
څلورمه الوتنه

یوري لونچاکوف (Yury Lonchakov) له آره د الوتنې چلوونکی ۳ (Flight Engineer 3) په توگه ټاکل شوی وو--- خو نوموړی ۶/سپټمبر/۲۰۱۳ په روسکوزموس کې له خپلې دندې گوښه؛ او په گازپروم (Gazprom) کې پر دندې وگومارل شو. لونچاکوف د ۴۴م لېږد د الوتنې د قومندان په توگه هم نومول شوی وو.
تړلې لیکنې
تشیال
مصنوعي سپوږمکۍ
یوري گاگارین
عبدالاحد مومند